als_Latn bos_Latn ron_Latn
Në mjediset e pallatit të sportit “Asllan Rusi” në kryeqytet u zhvilluan garat e Kampionatit Kombëtar Individual të Kick-Thai Box. Një aktivitet organizuar nga Federata Shqiptare e Kik-Taiboks me president Arbis Vjerdha, ku morën pjesë sportistët më të mirë të kësaj discipline e ku nuk munguan emocionet e rivaliteti. Pjesëmarrja në gara në këtë kampionati individual ishte e kënaqshme (mbi 130 sportistë) dhe sfidat ishin shpesh të forta.
Morën pjesë sportistë nga Shqipëria, Kosova, Maqedonia, Mali i Zi dhe Presheva: Vllaznia, Besëlidhja, Akademia “Dinamo”, Shoqata “Ortek”, Kikboks Librazhdi, Fight Club Tirana, Kikboks Elbasani, Kik-Taiboks Orikumi, Shoqata “Kik-Taiboks”, Kikboks Prishtina, Taiboks Peja, Taiboks Tuzi, Kikboks Buduçnosti, Kikboks Gostivari, Kikbojks Tetova, Kik-Taiboks Ohri, Taiboks Bitola, Afroditi Kikboks, Martial Arts Mynchen.
Garat e këtij kampionati u zhvilluan në dy disiplina: “kikboks low” dhe “kikboks light”.
als_Latn als_Latn als_Latn